Plazma TV, spôsob tvorby obrazu v plazmových televíziách je špecifický tým, že obrazovka sa skladá z tisícov malých buniek naplnených plazmou. Akonáhle sú bunky aktivované elektrinou, emitujú UV žiarenie, ktoré prinútia fosforovú vrstvu vnútri sa rozžiariť. Vďaka použitej technológii sa plazmové obrazovky môžu pochváliť najmä skvelým kontrastom, ktorý je podľa odborníkov na obraz tým najdôležitejším aspektom, ktorý rozhoduje o tom, či sa vám bude produkovaný obrázok páčiť, alebo nie. Na druhej strane, je tu tiež niekoľko podstatných nevýhod. Predovšetkým je to nižšie a často neštandardné rozlíšenie a obmedzená životnosť, kedy plyny v bunkách časom miznú.